తాజావార్తలు
అజిత్‌ అభిమానుల ఉత్సాహం
కోడంబాక్కం, న్యూస్‌టుడే: కొంత కాలం కిందట వరుస పరాజయాలతో సతమతమవుతున్న అజిత్‌కు ‘బిల్లా’ నుంచి విజయాలు పలుకరిస్తున్నాయి. అయితే ఇటీవల వచ్చిన ‘వివేగం’ బాక్సాపీసు వద్ద దారుణంగా చతికిలపడంతో ఆయన అభిమానులు ఆవేదనకు గురయ్యారు. ఇప్పుడు శివ దర్శకత్వంలోని ‘విశ్వాసం’ చిత్రం మాత్రం అభిమానుల్లో ఉత్సాహాన్ని నింపుతోంది. ఇటీవల కాలంలోనే అజిత్‌ నటించిన చిత్రాలన్నింటిలోనూ ఇది పెద్ద విజయమని కోలీవుడ్‌ వర్గాలు చెబుతున్నాయి. సంక్రాంతికి విడుదలైన ఈ సినిమా ఇప్పటికీ 100పైగా థియేటర్లలో రాష్ట్ర వ్యాప్తంగా ప్రదర్శితమవుతున్నట్లు సమాచారం. ఇటీవల చెన్నైలోని జీకే సినిమాస్‌లో 39వ రోజు హౌస్‌ఫుల్‌ కలెక్షన్లు వచ్చినట్లు అధికారికంగా ప్రకటించింది. దీంతో 50వ రోజు వేడుకలను ఘనంగా నిర్వహించనున్నట్లు ఆ థియేటర్‌ యాజమాన్యం పేర్కొంది. అంతేకాకుండా చెన్నైలోని రోహిణి థియేటర్‌లో కూడా ఈ సినిమా హౌస్‌ఫుల్‌గా సాగుతోందని తెలిసింది. మొత్తానికి చాలా గ్యాప్‌ తర్వాత అజిత్‌ పెద్ద విజయాన్ని అందుకున్నారని కోడంబాక్కం వర్గాలు చెబుతున్నాయి.
Tags :